চ্যানেল টানেল
ইংলিশ চ্যানেলের তল দিয়ে যোগাযোগ ব্যবস্থার ধারণা ১৮০২ খ্রিস্টাব্দে প্রথম উত্থাপিত হয়। ব্রিটিশ রাজনৈতিক উদ্যোগ ও জাতীয় নিরাপত্তার ইস্যু সম্পর্কিত বিভিন্ন কারণে এই কাজ বিলম্বিত হয়। অবশেষে ইউরোটানেল নির্মাণের কাজ ১৯৮৮ খ্রিস্টাব্দে শুরু হয় এবং নির্মাণ শেষে ১৯৯৪ খ্রিস্টাব্দে তা উন্মুক্ত করে দেয়া হয়। ৪.৬৫০ বিলিয়ন পাউন্ড প্রাথমিক নির্মাণ ব্যয় ধরা হলেও এই অর্থে প্রকল্পটির ৮০ শতাংশ কাজ সম্পন্ন হয়। নির্মাণের পর থেকে টানেল বিভিন্ন সমস্যার সম্মুখীন হয়। একবার টানেলে আগুন লাগলে এবং আরেকবার ঠান্ডা আবওহাওয়ার কারণে যোগাযোগ বিঘ্নিত হয়। অবৈধ অভিবাসীরা এই টানেল দিয়ে যুক্তরাজ্যে প্রবেশের চেষ্টা করেছে। একারণে দুই দেশের মধ্যে কূটনৈতিক মতভেদের সৃষ্টি হলেও ২০০২ খ্রিস্টাব্দে তার অবসান ঘটে।
উইনস্টন টানেল
১৯৭২ সালে শিকাগো গ্রেট ওয়েস্টার্ন ও শিকাগো এন্ড নর্থ ওয়েস্টার্ন রেলওয়ে (সিএন্ডএন ডব্লিঊ) একীভূত হবার চার বছর পর সিজিডব্লিঊ’র একটি বিশাল অপ্রয়োজনীয় অংশের সাথে উইনস্টন টানেলটিকেও পরিত্যক্ত ঘোষণা করে। এটি ছিল তৎকালীন ইলিনয়ের সবচেয়ে বড় রেল সুড়ঙ্গ ২,৪৯৩ ফিট (৭৬০ মিটার)।